Skotsk Whisky Uden Farve Uden Filter af Peter Kjaer og Lars Gregersen

Sun, 29 Mar 2026 23:05:03 +0200

Whiskybog: Skotsk whisky – uden farve, uden filter Bogen er på dansk skrevet af Peter Kjær og Lars Gregersen. Lektørudtalelsen er netop indløbet: "Blandt de mange whiskybøger skiller denne sig ud ved det danske ophav, kvalitet og grundighed. Hertil kommer også bogens primære fokus på omstændighederne ved produktion, distribution og nydelse frem for at stå som en guide til de enkelte whiskyer. Bogen er meget velskrevet og indbydende. Derudover kommer den særdeles fint omkring sit emne, hvis mange facetter forklares udførligt og alment forståligt. Også de mange interviews indgår fint i helheden". Forfattere: Peter Kjær og Lars Gregersen Fotograf: Søren Rasch Jensen Endnu en whiskybog – hvorfor dog? Med denne nye bog vil vi gerne give dig et nuanceret billede af den skotske whiskyverden anno 2016. Vi vil henvende os både til dig, der er novice udi skotsk whiskynydelse, og forhåbentlig også til dig, der har en god viden i forvejen. Bag destilleriernes pittoreske facader foregår der mangt og meget, som den almindelige forbruger ikke nødvendigvis får at vide. Den fulde sandhed kommer muligvis aldrig for dagen, men i årenes løb er vi stødt på en hel del spændende historier, som vi gerne vil dele med dig. Vi vil også bringe portrætter og interviews med nogle af branchens personligheder, som igennem mange år har bidraget med mangen en god dram, og som ikke er blege for at sige deres mening. Cheers, Lars, Søren og Peter

Pris: 269,10 DKK